กลุ่มพลังงานหนุน SET ปิดบวก 6 จุด รับราคาน้ำมันพุ่ง แนะจับตาผลประชุมกนง. 20 พ.ค.นี้
กลุ่มพลังงานหนุน SET ปิดบวก 6 จุด รับราคาน้ำมันพุ่ง แนะจับตาผลประชุมกนง. 20 พ.ค.นี้ โดยดัชนีปิดตลาดวันนี้ ที่ระดับ 1,286.53 จุด บวก 5.77 จุด หรือ 0.45% มูลค่าการซื้อขาย 5.59 หมื่นล้านบาท
18 พ.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,286.53 จุด บวก 5.77 จุด หรือ 0.45% มูลค่าการซื้อขาย 5.59 หมื่นล้านบาท 
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งตัวแดนบวกในทิศทางเดียวกับตลาดต่างประเทศ โดยตลาดหุ้นในภูมิภาคเอเชียต่างบวกกัน เช่นเดียวกับตลาดในยุโรปที่เทรดบ่ายนี้ก็เคลื่อนไหวในแดนบวก เหมือนกับดาวโจนส์ฟิวเจอร์สที่บวกไปกว่า 300 จุด หลังจากที่ประธานธนาคารกลางสหรัฐ(เฟด) ให้มุมมองภาพเศรษฐกิจที่ไม่เป็นลบ และน่าจะเห็นการฟื้นตัวได้ค่อนข้างดีในระยะถัดไป
ส่วนบ้านเราตัวเลขผลิตภัณฑ์มวลรวมภายในประเทศ (GDP) งวดไตรมาส 1/63 ก็ออกมาติดลบน้อยกว่าตลาดคาดไว้ ทั้งนี้ตลาดฯได้รับแรงหนุนจากหุ้นในกลุ่มพลังงาน และกลุ่มปิโตรเคมี ที่ขึ้นนำตลาดในวันนี้ตามราคาน้ำมันที่ปรับตัวขึ้นไป อย่างไรก็ดี ให้ติดตามการประชุมคณะกรรมการนโยบายการเงิน (กนง.) ในวันพุธนี้ ซึ่งก็คาดว่าจะคงอัตราดอกเบี้ยไว้ก่อน เพราะต้องการรอดูเรื่องที่ธนาคารแห่งประเทศไทย (ธปท.) ได้ออกมาตรการอย่างกองทุนเพื่อรักษาสภาพคล่องของการระดมทุนในตลาดตราสารหนี้ และรอดูมาตรการช่วยเหลือต่าง ๆ ของภาครัฐฯด้วย
สำหรับแนวโน้มการลงทุนในวันพรุ่งนี้ (19 พ.ค.) นายวีระวัฒน์ กล่าวว่า ตลาดฯคงจะแกว่งไซด์เวย์ โดยคาดว่าจะยังไม่ผ่านแนวต้านสำคัญทางจิตวิทยาที่ 1,300 จุด ซึ่งเป็นจุดที่ Valuation แพง ส่วนแนวรับให้ไว้ที่ 1,280 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT     มูลค่าการซื้อขาย  2,801.78 ล้านบาท  ปิดที่   36.00 บาท เพิ่มขึ้น  0.50 บาท
PTTEP   มูลค่าการซื้อขาย  2,308.45 ล้านบาท  ปิดที่   85.50 บาท เพิ่มขึ้น  2.00 บาท
BANPU   มูลค่าการซื้อขาย  2,238.33 ล้านบาท  ปิดที่    7.40 บาท เพิ่มขึ้น  0.95 บาท
BAM     มูลค่าการซื้อขาย  1,962.48 ล้านบาท  ปิดที่   23.40 บาท เพิ่มขึ้น  0.20 บาท
CPALL   มูลค่าการซื้อขาย  1,866.55 ล้านบาท  ปิดที่   69.75 บาท เพิ่มขึ้น  0.25 บาท
ตลาดหุ้นเอเชีย
